KIUSAAMISTILANTEET:

Näiden avulla voit harjoitella erilaisten tilanteiden ratkaisemista, rooli työskentelyä ja käsitellä kiusaamista ilmiönä.

Koulun pihalla kuulet Maijan haukkuvan Liisaa kovalla äänellä tyhmäksi.

Kauppareissulla isommat lapset vaativat kaveriasi ostamaan heille karkkia.

Partioon tullessa Petteri tönäisee Kaislan ojaan.

Kolon pihalla osa lapsista on jo odottamassa partion alkua. He juttelevat ja nauravat piirissä Reiskan tullessa paikalle. Kukaan ei huomioi Reiskaa.

Retkellä tulee riitaa sudenpentujen välillä. Johtaja puuttuu tilanteeseen sanomalla ”Tule Ville pois sieltä, aina sinä aiheutat riitoja!”.

Luokassa on Meretellä synttärit. Kaikki muut paitsi Aamu saa kutsun illalla synttärikemuihin.

Leirillä ruokalassa Ville tiputtaa lasin lattialle. Lasi menee rikki ja kaikki muut nauravat ja taputtavat.

Lauma on majoittumassa telttaan retkellä. Risto tulee muiden perässä ja yrittää löytää itselleen petipaikkaa. Paikka ei tunnu löytyvän ja kukaan ei kutsu Ristoa viereensä.